Rettens dom af 26. juli 2023 – Engineering – Ingegneria Informatica mod Kommissionen
(Sag T-273/22) 1
(Voldgiftsbestemmelse – rammeprogrammet for forskning og innovation »Horisont 2020« (2014-2020) – projektet »Detecting and ANalysing TErrorist-related online contents and financing activities – DANTE« – tilskudsaftale – annullationssøgsmål – endelig revisionsrapport – debetnota – retsakter, der ikke kan gøres til genstand for søgsmål – akter, som indgår som del af en kontrakt, og som ikke kan udskilles herfra – afvisning – personaleudgifter – præmier beregnet på grundlag af forretningsformål – ikke støtteberettigede – berettiget forventning)
Processprog: italiensk
Parter
Sagsøger: Engineering – Ingegneria Informatica SpA (Rom, Italien) (ved advokaterne S. Villata, L. Montevecchi og C. Oncia)
Sagsøgt: Europa-Kommissionen (ved M. Ilkova og S. Romoli, som befuldmægtigede)
Sagens genstand
Sagsøgeren har med søgsmålet støttet på artikel 263 TEUF og 272 TEUF i det væsentlige nedlagt påstand dels om annullation af flere retsakter udstedt af Europa-Kommissionen vedrørende gennemførelsen af tilskudsaftale nr. 700367 angående projektet med titlen »Detecting and ANalysing TErrorist-related online contents and financing activities – DANTE« (detektion og analyse af onlineindhold og terrorfinansieringsaktiviteter), dels om, at det fastslås, at visse omkostninger er berettigede til finansiering på grundlag af denne aftale, og at Kommissionen derfor ikke har ret til at tilbagesøge beløb svarende til disse omkostninger.
Konklusion
Europa-Kommissionen frifindes.
Engineering – Ingegneria Informatica SpA betaler sagsomkostningerne.
____________
1 EUT C 276 af 18.7.2022.